钦定古今图书集成/明伦汇编/官常典/第006卷 > 马融忠经 > 《广至理章第十二》
## 钦定古今图书集成/明伦汇编/官常典/第006卷 > 马融忠经 > 《广至理章第十二》

古者圣人以天下之耳目为视听，天下之心为心端，
旒而自化，居成而不有，斯可谓至理也已矣。王者思
于至理，其远乎哉？无为而天下自清，不疑而天下自
信，不私而天下自公，贱珍则人去贪，彻侈则人从俭，
用实则人不伪，崇让则人不争，故得人心和平，天下
淳质，乐其生，保其寿，优游圣德，以为自然之至也。《诗》
云：“不识不知，顺帝之则。”